kardosdrur/scandi-wiki huggingface dataset:
Off the Wall

Off the Wall er et album af den amerikanske popsanger Michael Jackson, der blev udgivet i 1979.

Albummet var Jacksons gennembrudsalbum som solokunstner. Han havde allerede i 1971 lavet sit første soloalbum Got to Be There mens han var forsanger i Jackson Five. Off the Wall blev produceret i samarbejde med Quincy Jones med musik og tekst skrevet af blandt andet Stevie Wonder og Paul McCartney. Albummet blev en stor succes for den tidligere forsanger for Jackson Five trods eksperters udtalelser, om at Michael ikke havde nogen fremtid i musikbranchen efter han havde forladt musikforlaget Motown i 1975.

Spor 
 Don't Stop 'Til You Get Enough
 Rock with You
 Working Day and Night
 Get on the Floor
 Off the Wall
 Girlfriend
 She's Out of My Life
 I Can't Help It
 It's the Falling in Love
 Burn This Disco Out

Album fra 1979
Michael Jackson-album
Holeby Kirke

Holeby Kirke ligger på et højdedrag i den vestlige del af Holeby Sogn. Oprindelig lå kirken i byens midte, der dengang var en samling gårde; men da disse flyttedes ud, og byen i øvrigt blev stationsby og centrum derfor rykkede østpå, kom kirken til at ligge alene.

Historie 
Holeby kirke er bygget i midten af 1200-tallet under Valdemar Sejr. Den er oprindeligt indviet til Sankt Johannes Chrysostomos.

Arkitektur 

Den romanske bygning, der er enklere end de fleste andre samtidige kirker på Lolland, er opført af meget store, røde munkesten på skråkantsokkel og består af et romansk kor og skib med et sengotisk våbenhus med hvælving fra 1800-tallets slutning. Våbenhuset er delvist muret af glaserede munkesten og har kamtakket blændingsgavl og tre spidsbuede højblændinger. Koret, der er opført først, har nyere gesims på sydsiden en (vistnok ikke oprindelig) præstedør, der er tilmuret. Skibet har en gesimsfrise under tagskægget, bestående af kvadratiske blændinger under et savskifte. Skibets rundbuede døre sidder begge i svage portalfremspring – norddøren (kvindernes indgang) er tilmuret, mens syddøren, der er i brug, er uændret. Kirken er uden tårn, men blev i 2002 forsynet med en klokkestabel. Dens loft er fladt.

Holeby-krucifikset 
I korbuen hang en af de få virkelig kendte genstande fra denne kirke: Holeby-krucifikset, der nu kan ses på Maribo museum. Det er fra højgotikkens periode (første halvdel af 1300-tallet). Det gør indtryk med størrelsen – og sit mærkeligt levende udtryk, som om Jesus siger: ”Jeg tørster!” Men det er fjernet fra kirken, fordi det ville gå til i kirkens indeklima.

Døbefont 
Døbefonten er lavet på Gotland, den er senromansk og usædvanlig stor for en kirke af denne størrelse.

Prædikestol 
Prædikestolen er fra 1586. Der har været malede figurer i arkadefelterne, formentlig de fire evangelister. De er borte nu.

Alter 
Den oprindelige altertavle bar navnet ”Sct. Chrysostomos”
(formodentlig kirkefaderen Johannes Chrysostomos). Den blev kasseret ved reformationen, og en ny blev anskaffet i 1590. Det eneste, vi ved om den, er prisen: 8 ½ daler til snedkeren, 32 daler og 24 skilling til maleren. Den blev erstattet i 18.. af den nuværende, der viser den korsfæstede Kristus. Den er åbenlyst et bestillingsarbejde udført af en illustrator mere end en kunstner, og den er formentlig en kopi af et andet maleri og savner ’glød’ og personligt engagement i udførelsen. Men den fungerer fint i kirkerummet og stemmer smukt med rummets blå-hvide farvetoner.

Præster siden reformationen

Eksterne henvisninger 

 Holeby Kirke hos KortTilKirken.dk
 Holeby Kirke hos danmarkskirker.natmus.dk (Danmarks Kirker, Nationalmuseet)

Kirker i Lolland Kommune
Kirker i Lolland-Falsters Stift
Kirker i Maribo Amt
Lysbro

Lysbro har flere betydninger:

 Lysbro (Silkeborg) – en bydel ved Silkeborg
 Zinck Lysbro – en haveredskabs-fabrikant
 Et antal af sammenbyggede rotorblink
Jacob Burckhardt

Jacob Burckhardt (født 25. maj 1818, død 8. august 1897) var en schweizisk kunst- og kulturhistoriker. Sammen med den tyske historiker Georg Voigt er han grundlægger af den moderne Renæssancehistorie.

Han blev født i Basel, og studerede der og i Neuchâtel for at blive præst. Efter en rejse til Italien i 1838 udgav han sin første artikel om kunsthistorie (Bemerkungen über schweizerische Kathedralen). Herefter tog han til Berlin for at studere kunsthistorie på Humboldt-universitetet indtil 1843. Han rejste tilbage til Schweiz og blev professor i Historie på Universitetet i Basel (1845-1847, 1849-1855 og 1858-1893), samt på den polytekniske skole i Zürich (1855-1858).

Burckhardt havde lange ophold i Italien i 1853-1854 for at samle materiale til værket: Der Cicerone: Eine Anleitung zum Genuss der Kunstwerke Italiens (1855), der var en beskrivelse af italiensk maleri, skulptur og arkitektur, og som sidenhen blev et populært værk for Italiensfarere. Omkring halvdelen af den beskrevne kunst stammede fra renæssancen, hvilket ledte til tilblivelsen af hans to berømte værker: Die Cultur der Renaissance in Italien (1860) og Geschichte der Renaissance in Italien (1867).

I 1867 afslog han et professorat i Tübingen, og ligeledes et i Berlin i 1872.

Die Cultur der Renaissance in Italien blev den mest indflydelsesrige beskrivelse af den italienske renæssance i det 19. århundrede, og var med til at grundlægge det moderne studium af renæssancens historie.

Litteratur 
 Jacob Burckhardt: Der Cicerone : eine Anleitung zum Genuss der Kunstwerke Italiens, Basel, 1855
 Jacob Burckhardt: Renaissancens Kultur i Italien; med Forord af J.A. Fridericia, Kimære, 1987, 
 Howard, Thomas Albert: Religion and the Rise of Historicism: W.M.L. De Wette, Jacob Burckhardt, and the Theological Origins of Nineteenth-Century Historical Consciousness, Cambridge University Press, 1999.

Eksterne henvisninger 
 

Renæssance
Kunsthistorikere fra Schweiz
Historikere fra Schweiz
Personer fra Basel
Journalister fra Schweiz
Schweizere i 1800-tallet
Michael Nordberg

Michael Nordberg (født 10. april 1930 i Stockholm, død 11. juli 2016) var en svensk historiker.

Begyndte sine studier med at læse oldpersisk, men gik efterhånden over til historie. Blev docent ved Stockholms universitet i 1964 og gik af som lektor sammesteds i 1995.

Michael Nordberg er mest kendt for sin kritik af den skabelonagtige beskrivelse af historien; for eksempel den traditionelle opfattelse af middelalderen som mørk og bagstræberisk. Derudover regnes hans bog om islams historie, Profetens folk, for en af de bedste fremstillinger om emnet skrevet på svensk.

Litteratur 
 Michael Nordberg, Den dynamiske middelalder; på dansk ved Bodil Wille Boisen, [Kbh.] : Per Kofod, 1987. 
 Michael Nordberg, Renæssancens virkelighed : 1400-tallets Italien – myter og realitet; på dansk ved Jan Teuber, København : Gyldendal, 1995. 

Personer fra Stockholm
Historikere fra Sverige
Skolefolk fra Sverige
Svensksprogede forfattere fra Sverige
Blink

Blink kan henvise til flere artikler:

 Blink (teknik) – lysblink på køretøjer.
 Blink (fiskeri) – et instrument til at fange fisk med.
 Blink (roman) – en roman af Malcolm Gladwell.
 Blink (film) – dansk kortfilm fra 2021 af Christoffer Stenbakken
 Det amerikanske band Blink-182
Møbel

Et møbel er ofte et flytbart inventar til opbevaring og til at sidde eller ligge på. 

Ordet "møbel" kommer af  latin mobilis (= bevægelig). Møbler er "løsøre". Mobilis genfindes i mobil og i "bil"

Historie 

Over 4000 år gamle svært flytbare skabe og senge af sten er bevaret i Skara Brae, en boplads fra yngre stenalder.

Møbler kan være brugskunst. Ud over deres funktion kan de tjene symbolske eller religiøse formål.

Eksempler på møbler 
Almindelige møbler er
 Stol
 Sofa
 Reol
 Skab
 Kontormøbler
Andre:
 Vitrine
 Skænk

Referencer

Eksterne henvisninger
Beskidt bombe

En beskidt bombe er en bombe der er baseret på konventionelle, kemiske sprængstoffer, men indeholder radioaktive stoffer som spredes over et større område ved eksplosionen. I modsætning til egentlige atombomber "bidrager" det radioaktive materiale i en beskidt bombe ikke til bombens sprængkraft; dets formål er alene at forurene omgivelserne med radioaktivitet når bomben bringes til eksplosion. 

Selv om man konstruerer en beskidt bombe, med det mest "optimale" valg af radioaktivt materiale, vil den resulterende strålingsforurening ikke være kraftig nok til at fremkalde alvorlig sygdom eller dødsfald. USA's Department of Energy har udført nogle forsøg og beregninger der viser, at hvis der intet gøres for at rense et beboet område efter en beskidt bombe er eksploderet, vil befolkningen blive udsat for en "forholdsvis høj" strålingspåvirkning. Men undersøgelser af virkningerne af Tjernobylulykken viser at næsten ingen mennesker vil mærke noget til påvirkningen, selv efter fem år eller mere.

Fordi en beskidt bombe næppe slår flere mennesker ihjel end en "almindelig" bombe (uden radioaktivt stof), betragter de fleste mennesker ikke den beskidte bombe som et masseødelæggelsesvåben. Virkningen af et terroranslag med en beskidt bombe vil være mere psykisk end fysisk som følge af uvidenhed og panik i den ramte befolkning. Arbejdet med at rense det ramte område for stråling vil dertil koste tid og penge, og kræve evakuering af den ramte befolkning.

Det menes at Storbritanniens forsvarsministerium i 1960'erne har forsket i beskidte bomber, men endte med at konkludere at man kunne opnå mere ødelæggelseskraft ved ganske enkelt at bruge mere konventionelt sprængstof frem for ved at tilsætte radioaktivt materiale.

Geneve-konventionen forbyder enhver form for våben der påfører offeret biologiske skader uden direkte at slå ham/hende ihjel; udvikling, udstationering og brug af beskidte bomber er således forbudt.

Våben
Rolf Molich

Rolf Molich er dansk civilingeniør, der har arbejdet med udvikling af computerprogrammer, siden han blev uddannet i 1974. Han har siden 1984 arbejdet med menneske-maskininteraktion og brugervenlighed, som han har undervist i på Teknologisk Institut og Danmarks Tekniske Universitet.

I 1997 oprettede han firmaet DialogDesign, der hjælper virksomheder med at designe brugbare produkter, især it-systemer. Igennem 1990'erne arbejdede han sammen med Jakob Nielsen på en model for heuristisk evaluering der er baseret på 10 såkaldte heuristikker.

Molich modtog i 2014 UXPA Lifetime Achievement Award for hans arbejde indenfor brugervenlighed og test heraf.

Bibliografi 
Rolf Molich har udgivet følgende bøger:
 Brugervenlige edb-systemer (1. udgave 1986 skrevet med andre, 2. udgave 1994 og senere udgaver skrevet alene)
 Brugervenligt webdesign (2001 – også udkommet på svensk og engelsk)

Han har desuden skrevet en række videnskabelige artikler.

Referencer

Eksterne henvisninger 
 DialogDesigns hjemmeside

Programmører fra Danmark
Sten Sture den yngre

Sten Sture den yngre (født Sten Svantesson Sture den 1493, død 3. februar 1520) var en svensk ridder der var rigsforstander 1512-1520. Han var søn af Svante Nilsson og Iliana Gädda. 

Han blev slået til ridder af kong Hans ved hans kroning i Stockholm i 1497. Allerede som teenager ledede Sten Sture militæroperationer i sin fars kamp mod kong Hans. 

Ved sin fars død i 1512 tog han dennes slotslen i besiddelse, og fik almuen på sin side. Dermed kunne han udmanøvrere rådets kandidat ved valget til rigsforstander – Erik Trolle. Han antog navnet Sture og videreførte Sturepartiets politik, en alliance af almuen, bjergfolk og borgere mod rigsrådsaristokratiet. 

Sten Sture afsatte oppositionens leder, ærkebiskop Gustav Trolle, og tog initiativet til en rigsdagsbeslutning om at nedrive Gustav Trolles borg Almarestäket. Inden da blev han og hans tilhængere bandlyst af paven, så Sverige endte i interdikt, hvilket senere udløste Det Stockholmske Blodbad.

Den nye unionskonge, Christian 2., forsøgte både i 1517 og 1518 invasion i Sverige, men blev stoppet i slaget ved Brännkyrka i nærheden af Stockholm i 1518. 

I januar 1520 kom danskerne tilbage til Sverige. Under befaling af Otto Krumpen red de over grænsen og ind i Västergötland hvor Sten Sture stillede op med 10.000 mand ved den nordlige bred af søen Åsunden. Den 19. januar mødtes hærene i slaget på Åsunden ved Bogesund, hvor et af de første kanonskud knuste Sten Stures ene knæ, og han døde senere af skaden. Der udbrød forvirring, og den svenske armé flygtede. 

Sten Sture blev kørt med slæde til Strängnäs, men døde af skaden den 3. februar på Mälarens is under transporten hjem til Stockholm. 

I forbindelse med det Stockholmske Blodbad blev hans lig gravet op, og brændt for kætteri sammen med de andre på Stortorget. Hans gravsten står dog på Katarina kirkegård på Södermalm.

Familie 
Sten Sture blev gift 16. november 1511 i Stockholm med Kristina Nilsdotter Gyldenstjerne (1494-1559)

De fik følgende børn:
 Nils Sture (år 1512 – år 1527)
 Iliana Sture (Stensdotter) (år 1514 – )
 Magdalena Sture (Stensdotter) (år 1516 – år 1521)
 Svante Sture d.y. (Stensson) (år 1517 – år 1567)
 Anna Sture (Stensdotter) (år 1518 – )
Gustav Sture (år 1520 – år 1520) Navnet ukendt, Gustav er sikkert ukorrekt - en forveksling med Kristinas søn fra andet ægteskab.

Noter

Eksterne henvisninge 

Regenter fra Sverige
Tjek fødselsår
Riddere fra Danmark
Duke Nukem: Manhattan Project

Duke Nukem: Manhattan Project er et platformcomputerspil med Duke Nukem der er lavet af 3D Realms. Spillets gameplay minder meget om dets forgængere Duke Nukem og Duke Nukem II. I spillet gælder det om at springe fra platform til platform og skyde fjender.

Ekstern henvisning/kilde 
 3D Realms hjemmeside 

Computerspil fra 2002
Manhattan Project
Windows-spil
Max (film)

Max er en dansk film fra 2000.
Manuskript og instruktion Trine Piil Christensen.
Blandt de medvirkende kan nævnes:

Sidse Babett Knudsen
Nicolaj Kopernikus
Nikolaj Lie Kaas
Paprika Steen
Jimmy Jørgensen
Erik Wedersøe
Birthe Neumann
Tonny Landy
Lars Brygmann
Otto Brandenburg

Eksterne henvisninger 
 

Komediefilm fra Danmark
Danske film fra 2000
Dansksprogede film
Hole-in-one

Hole-in-one kan oversættes direkte til dansk. Udtrykket står nemlig for, at en golfspiller med ét slag slår bolden fra teestedet direkte i hullet. 

Hole-in-one forekommer selv blandt professionelle temmelig sjældent, og i store turneringer er der sommetider en speciel gevinst (for eksempel en bil) til en spiller, der får hole-in-one.

Golf
Mirakel (film)

Mirakel er en dansk børnefilm-musical fra 2000, instrueret af Natasha Arthy efter et manuskript af Kim Fupz Aakeson. Den blev nomineret både til en Bodil og en Robert som årets bedste danske film.

Medvirkende 
 Stefan Pagels Andersen som Dennis P.
 Sebastian Jessen som Michael 'Mick'
 Sidse Babett Knudsen som Mona Petersen, Dennis' mor
 Thomas Bo Larsen som Sendebuddet / Dennis' far
 Peter Frödin som Sandstrøm
 Olaf Nielsen som Tjener
 Stephania Potalivo som Karen Elise
 Sevik Perl som Grillejer Giorgos

Litteratur / kilder 
 Barbara Scherfig: Mirakel (Ekko nr. 9, 2001)

Eksterne henvisninger 
 

Ungdomsfilm fra Danmark
Danske film fra 2000
Film instrueret af Natasha Arthy
Dansksprogede film
Gustaf Trolle

Gustaf Eriksson Trolle (september 1488 – sommeren 1535 på Gottorp Slot) var en svensk ærkebiskop og dansk biskop.

Han var søn af Erik Arvidsson Trolle. Efter et par års studier i Köln og Rom udnævntes Trolle 1513 til domprovst i Linköping, og et år senere til ærkebiskop. Præcis som sine forgængere begyndte han at arbejde for en unionsvenlig politik, og bakkede op om rigsrådet. Allerede i 1515 kom han i konflikt med rigsforstanderen Sten Sture den yngre. Trods forsoningsforsøg lod Sten Sture i efteråret 1516 Trolles borg Almarestäket belejre, og efter at han havde indtaget den 1517 blev Trolle taget til fange og afsat. Borgen Stäket blev efter en rigsdagsbeslutning nedrevet; dokumentet herom blev senere anvendt som bevismateriale ved Det Stockholmske Blodbad.

Da senere Sten Sture var død, og Danmarks konge Christian 2. havde indtaget Sverige i efteråret 1520, lod denne Trolle genindtræde som ærkebiskop. Efter kong Christians kroning i Stockholm afsluttedes festlighederne med Det Stockholmske Blodbad, hvor Gustaf Trolle kom til at spille en omstridt rolle, bl.a. anvendte kongen Trolles krav på skadeserstatning til at brændemærke Trolles modstandere som kættere og henrettede dem. Allerede 1521 blev Trolle imidlertid tvunget til at flygte til Danmark efter et antal oprør i Småland og Dalarna. Han blev i Danmark og fortsatte sin støtte til Christian. 1534 blev han biskop i Odense, men skadedes dødeligt det følgende år i slaget ved Øksnebjerg på Fyn.

Litterært er hans dødskamp efter Slaget ved Øksnebjerg skildret af Johannes V. Jensen i romanen Kongens Fald.

Henvisninger 

Gustaf
Personer i Dansk Biografisk Leksikon
Faldne danske militærfolk
Førreformatoriske katolske biskopper fra Danmark
Lensmænd
Ærkebiskopper
Biskopper fra Sverige
Danskere i 1500-tallet
Svenskere i 1500-tallet
Biskopper over Fyens Stift
Kalmarunionen
Personer fra Grevens Fejde
Halalabad Blues

Halalabad Blues er en dansk film fra 2002 instrueret af Helle Ryslinge efter manuskript af Helle Ryslinge, Sven Wanda Omann.

Handling 
Den selvstændige singlepige Kari er professionel reklamefotograf og bosat i København. Men den tilsyneladende indbringende karriere og det uforpligtende liv med vennerne er ikke nok. Inderst inde brænder hun for at lave en fotobog med portrætbilleder af byens indvandrere. På den måde møder hun Cengiz, en ung tiltrækkende mand med tyrkiske aner. Snart mister Kari alle forbehold og indleder et forhold med tyrkeren.

Medvirkende
Blandt de medvirkende kan nævnes:
 Anne-Grethe Bjarup Riis
 Charlotte Munksgaard
 Ali Kazim
 Helle Ryslinge
 Lene Maria Christensen
 Christian Mosbæk
 Özlem Saglanmak
 Jeppe Sieling
 Jesper Bertelsen

Referencer

Eksterne henvisninger 
 

Dramafilm fra Danmark
Danske film fra 2002
Romantiske film
Film instrueret af Helle Ryslinge
Dansksprogede film
Théophile Gautier

Théophile Gautier (30. august 1811 – 23. oktober 1872) var en fransk poet, dramatiker, forfatter, journalist og litteraturkritiker.

Liv 
Gautier håbede oprindeligt at være maler. Han blev intereseret i literatur efter at en skolekammerat, den unge digter Gérard de Nerval, introducerede ham til Victor Hugo.

Det meste af hans liv arbjedede Gautier i pressen, enten som redaktør eller kritiker.

Gautiers ven Baudelaire dedicerede Les Fleurs du mal til ham.

Han er begravet i Montmartre.

Udvalgte værker

Digtsamlinger 
 Poésies (1830)
 España (1845)
 Émaux et camées (1852)

Romaner 
 Mademoiselle de Maupin (1835)
 Le Roman de la momie (1858)
 Le Capitaine Fracasse (1863)

Rejseliteratur 
 Voyage en Espagne (1843)
 Voyage en Russie (1867)

Eksterne henvisninger 
 

 Mange af hans værker findes på Wikisource (på fransk): s:fr:Théophile Gautier

Dramatikere fra Frankrig
Digtere fra Frankrig
Journalister fra Frankrig
Rejsebogsforfattere fra Frankrig
Franskmænd i 1800-tallet
Kirk Van Houten

Kirk Van Houten er Milhouse Van Houtens far i The Simpsons. Han er tidligere gift med Luann Van Houten.

Hans stemme er indtalt af Hank Azaria.

Historie 

Under en sammenkomst mellem venner hos Marge og Homer, er der spændinger mellem Kirk og Luann hele aftenen. Under en Tegn & Gæt-leg forsøger Kirk at tegne "stolthed," og da Luann ikke kan gætte hvad han har tegnet, siger han: "Det er klart jeg ikke kan tegne stolthed, for jeg mistede den da jeg giftede mig med dig!" Det fører til deres skilsmisse, og Kirk flytter til et hjem for singlemænd. Her forsøger han at vinde Luann tilbage med sangen "Can I Borrow A Feeling?", men Luann synes ikke om den, og de forbliver skilt.

Eksterne henvisninger 

Figurer i The Simpsons
Mungo Park (teater)

Mungo Park er et teater beliggende i Allerød, opkaldt efter den skotske læge og opdagelsesrejsende Mungo Park (1771-1806).

Det blev grundlagt af Lars Kaalund i 1992, da Dr. Dante flyttede fra Allerød til Aveny Teatret. Lars Kaalund var leder indtil 1998, hvor han blev direktør for Østre Gasværk Teater. I 1998 blev skuespiller og instruktør Peter Reichhardt leder. Efterfølgende hed teaterchefen Martin Lyngbo, der ved sin ansættelse 1. august 2005 gjorde teatret et repertoire-teater med fast tilknyttet ensemble.

Nuværende teaterdirektør er Anna Andrea Malzer, der tiltrådte sommeren 2019. Malzer overtog posten efter Lasse Bo Handberg.

Mungo Park har modtaget en række priser, blandt andet Lauritzen Fondens Visionspris i 2011 samt en Reumert for forestillingerne Guitaristerne i 2005, Forstad i 2006 og "Kvinde kend din krop" 2011.

I 2007 åbnedes et "søsterteater" i Kolding med navnet Mungo Park Kolding. I dag fungerer de to teatre adskilt fra hinanden.

Ekstern henvisning 
 Mungo Park, hjemmeside

Noter 
 

Teatre i Danmark
Allerød
Etableret i 1992
The Simpsons (sæson 7)

Den syvende sæson af tv-serien The Simpsons blev første gang sendt i 1995 og 1996.

Afsnit

Who Shot Mr. Burns? (Part Two)

Radioactive Man

Home Sweet Homediddly-Dum-Doodily

Bart Sells His Soul

Lisa the Vegetarian

Treehouse of Horror VI

King-Size Homer 
I King-Size Homer finder Homer ud af, at man kan arbejde hjemme, hvis man vejer fra 300 pund og op. Det falder tilfældigvis sammen med, at han ikke ønsker, at træne aerobic dagligt på atomkraftværket under Montgomery Burns' supervision.

Med en smule hjælp fra Bart når Homer op på de 300 pund, og han begynder at arbejde hjemme. Ved hjælp af computeren vælger han enten "ja," eller "nej," og udfører på den måde diverse sikkerhedsprocedurer på kraftværket. Da han syntes at observere hvordan det gentagende gange er svaret "ja," får han en træfugl der svinger op og ned til, at trykke på "Y"-knappen, der repræsenterer svaret "ja," og således slipper han fuldkomment for at arbejde.

Uheldigvis falder træfuglen om på siden, og da det bliver nødvendigt, er der ingen til at trykke "Ja." Homer må derfor selv tage hen til kraftværket, for at stoppe en dødbringende eksplosion. Da han jo har taget en anelse på, fungerer han som prop på den tank, der er ved at eksplodere – og han bliver "Dagens helt."

Mother Simpson

Sideshow Bob's Last Gleaming

The Simpsons 138th Episode Spectacular

Marge Be Not Proud

Team Homer

Two Bad Neighbors

Scenes from the Class Struggle in Springfield

Bart the Fink

Lisa the Iconoclast

Homer the Smithers

The Day the Violence Died

A Fish Called Selma

Bart on the Road

22 Short Films About Springfield

Raging Abe Simpson and His Grumbling Grandson in "The Curse of the Flying Hellfish"

Much Apu About Nothing

Homerpalooza

Summer of 4 Ft. 2 
Det er lige blevet sommerferie. Lisa og nogle andre børn fra skolen har lavet en årbog som bliver delt ud til alle i skolen. Da folk skal skrive i bøgerne får Lisa ikke selv nogen autograf i sin bog og hun begynder at tro hun ikke er populær. Flanders låner Simpsons-familien sit sommerhus og Marge giver både Bart og Lisa lov til at tage en ved med. Bart vælger at tage Millhouse med.
Lisa "glemmer" at tage noget tøj med, så de må købe noget i byen. Lisa bestemmer sig for at skifte stil og køber noget hippie tøj, så hun kan skaffe sig nogle venner. Det ender med at hun finder nogle jævnaldrende at "hænge ud" med.
Det hele fungerer fint med hendes første venskab indtil hendes ondskabsfulde bror bart udspionerer hende, og viser hendes nye venner hendes årbog, hvori der blandt andet står at hun er årets duks. De bliver chokerede og Lisa løber grædende bort. 
Lisa og Bart starter en krig som varer for en stund, men Lisa giver op i kampen mod Bart og beslutter sig for at gå hjem. Da hun kommer hjem ser hun sine fire venner stå og hviske om hende. De har pyntet hele bilen med muslinger og søstjerner og skrevet "Lisa rules =(Lisa styrer)" på siden af bilen med muslinger. Da de kører hjem siger Bart at han har vist hendes årbog til hendes venner igen. Denne gang er hendes bog fyldt med underskrifter fra hendes nye venner.

07